wickkiey/tamil-wikipedia-chunked huggingface dataset:
# வடபழனி மெற்றோ நிலையம்

**வடபழனி மெற்றோ நிலையம்** (*Vadapalani metro station*) சென்னை மெற்றோவின் 2வது வழித்தடத்தில் உள்ள ஒரு மெற்றோ இரயில் நிலையமாகும். இது தற்போது செயல்பாட்டில் உள்ளது. இந்த நிலையம் சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலைய தாழ்வாரம் II உடனான உயரமான நிலையங்களில் ஒன்றாகும். இந்த நிலையம் வடபழனி மற்றும் கோடம்பாக்கத்தின் சுற்றுப்புறங்களுக்குச் சேவை செய்கிறது.  
கோயம்பேடு-ஆலந்தூர் வழித்தடத்தில் முக்கிய நிலையங்களில் ஒன்றான வடபழனி நிலையம் 2015ஆம் ஆண்டின் தொடக்கத்தில் செயல்படத் தொடங்கியது.
# வடபழனி மெற்றோ நிலையம்

## கட்டுமான வரலாறு

இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. கோயம்பேடு, அரும்பாக்கம், CMBT, மற்றும் அசோக் நகர் நிலையங்கள் ஒருங்கிணைந்து கட்டமைக்க 1,395.4 மில்லியன் செலவிடப்பட்டுள்ளது.
# வடபழனி மெற்றோ நிலையம்

## நிலையம்

இந்த நிலையம் ஜவஹர்லால் நேரு சாலை மற்றும் ஆற்காடு சாலை சந்திப்பில் சாலையிலிருந்து 16 மீட்டர் உயரத்தில் அமைக்கப்பட்ட நிலையமாகும். இந்த நிலையம் சென்னை மெற்றோவின் மிக உயரமான நிலையமாகும்.  
சி.எம்.ஆர்.எல். தகவலின்படி, இந்த நிலையத்தில் குறைந்தது 12,000 பேர் கடந்து செல்வார்கள் என்று கணிக்கப்பட்டுள்ளது.
# வடபழனி மெற்றோ நிலையம்

## நிலையம்

### தளவமைப்பு

| **எல் 1** | மெஸ்ஸானைன் | கட்டணக் கட்டுப்பாடு, நிலைய முகவர், மெட்ரோ கார்டு வழங்கும் இயந்திரங்கள், கடக்கும் வழி |
| --- | --- | --- |
| **எல் 2** | பக்க மேடை எண் -1, <small>இடதுபுறத்தில் கதவுகள் திறக்கப்படும்</small> |  |
| <span>**தென்பகுதி**</span> | நோக்கி → செயின்ட் தாமஸ் மவுண்ட் |  |
| <span>**வடபகுதி**</span> | <span>→</span> நோக்கி → சென்னை மத்திய |  |
| பக்க மேடை எண் -<small>2, கதவுகள் இடதுபுறத்தில் திறக்கப்படும்</small> |  |  |
| **எல் 2** |  |  |
# வடபழனி மெற்றோ நிலையம்

## இணைப்பு

2014ஆம் ஆண்டில், சென்னை மெற்றோ இரயில் லிமிடெட் (சிஎம்ஆர்எல்) வடபழனி மெற்றோ நிலையத்தை ஃபோரம் விஜயா மாலுடன் இணைக்கும் திட்டத்தை அறிவித்தது.
# வடபழனி மெற்றோ நிலையம்

## ஆதரவு உள்கட்டமைப்பு

2013ஆம் ஆண்டு நிலவரப்படி, கத்திப்பாரா மற்றும் வடபழனிக்கு இடையில் ஜவஹர்லால் நேரு சாலையில் உள்ள பகுதி வழியாக சுமார் 11,000 வாகனங்கள் கடந்து செல்கின்றன. மேலும் 12,000 வாகனங்கள் உச்ச நேரங்களில் வடபழனி-கோயம்பேடு பிரிவு வழியாகச் செல்கின்றன. ஒவ்வொரு நாளும் மொத்தம் 185,000 வாகனங்கள் சாலையைப் பயன்படுத்துகின்றன.  
கோயம்பேடு மற்றும் அசோக் நகர் மெற்றோ நிலையங்களுடன், கடைகளுக்கோ அல்லது அலுவலக இடங்களுக்கோ இடத்தைக் குத்தகைக்கு விடுவதன் மூலம் வடபழனி மெற்றோ நிலையம் உருவாக்கப்படும். தீ பாதுகாப்பு நடவடிக்கைகளின் ஒரு பகுதியாக, நிலையத்தில் 50,000 முதல் 100,000 லிட்டர் திறன் கொண்ட நிலத்தடி நீர்த் தொட்டிகள் அமைக்கப்பட்டுள்ளன.  
சந்திப்பைக் கடந்து செல்ல இந்த நிலையத்தில் ஒருங்கிணைந்த மேம்பாலம் உள்ளது. 450 மீட்டர் நீளமுள்ள நான்கு மேம்பாலம் 694,3 மில்லியன் செலவில் மத்தியப் பகுதி வடபழனி மெற்றோ இரயில் நிலையத்துடன் ஒருங்கிணைக்கப்பட இருக்கிறது. மாநகரப் பேருந்துகள் பயணிகளை இறக்கி பயணிகளை அழைத்துச் செல்ல ஏதுவாக நிலையத்திற்குள் தனிவழி கட்டப்பட்டுள்ளது.  
சி.எம்.ஆர்.எல் மற்றும் நெடுஞ்சாலைத் துறை இணைந்து இந்த மேம்பாலம் கட்டப்பட்டு வருகிறது.
# அரும்பாக்கம் மெற்றோ நிலையம்

**அரும்பாக்கம் மெற்றோ நிலையம்** (*Arumbakkam Metro Station*) சென்னை மெற்றோவின் 2வது வழித்தடத்தில் உள்ள ஒரு மெற்றோ இரயில் நிலையமாகும். இது தற்போது செயல்பாட்டில் உள்ளது. சென்னை மெற்றோ, சென்னை மத்திய மெற்றோ நிலையம் - பரங்கிமலை தொடருந்து நிலையம் தொடரில் நடைபாதை IIல் உள்ள உயரமான நிலையங்களில் ஒன்றாக உள்ளது. இந்த நிலையம் விநாயகபுரம், சூளைமேடு மற்றும் சென்னை பெருநகர வளர்ச்சி கழக காலனி பகுதிகளுக்குச் சேவை செய்கின்றது.
# அரும்பாக்கம் மெற்றோ நிலையம்

## கட்டுமான வரலாறு

இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. இந்த நிலையம் கட்டமைப்பு செப்டம்பர் 2013இல் நிறைவடைந்தது. கோயம்பேடு, CMBT, வடபழனி மற்றும் அசோக் நகர் ஆகிய நிலையங்களை ஒருங்கிணைத்துக் கட்டுவதற்கு 1,395.4 மில்லியன் செலவிடப்பட்டுள்ளது.
# அரும்பாக்கம் மெற்றோ நிலையம்

## நிலையம்

இந்த நிலையம் உள்வட்ட சுற்றுச்சாலையில் உள்ள உயரமான நிலையமாகக் கட்டப்பட்டுள்ளது. இந்த நிலையத்தில் தரைதளம், மேடை எனப் பலநிலைகளைக் கொண்டுள்ளது. இந்த நிலையத்தில் நான்கு நுழைவு மற்றும் வெளியேறும் வழிகள், நான்கு மின்தூக்கி மற்றும் எட்டு நகரும் படிகளுடன் உள்ளது. ஊனமுற்றோர் மற்றும் வயதானோர் தரைதளத்திலிருந்து மேல் மட்டத்திலிருந்து செல்ல சறுக்கு பாதை அமைக்கப்பட்டுள்ளது. தளங்களின் உயரம் தரை மட்டத்திலிருந்து சுமார் 15 மீட்டர் ஆகும். நடைதளத்தின் மொத்த நீளம் 140 மீ ஆகும்.
# அரும்பாக்கம் மெற்றோ நிலையம்

## நிலையம்

### தளவமைப்பு

| **எல் 1** | மெஸ்ஸானைன் | கட்டணக் கட்டுப்பாடு, நிலைய முகவர், மெட்ரோ கார்டு வழங்கும் இயந்திரங்கள், கடக்கும் வழி |
| --- | --- | --- |
| **எல் 2** | பக்க மேடை எண் -<small>1, இடதுபுறத்தில் கதவுகள் திறக்கப்படும்</small> |  |
| <span>**தென்பகுதி**</span> | நோக்கி → பரங்கிமலை தொடருந்து நிலையம் |  |
| <span>**வடபகுதி**</span> | <span>→</span> நோக்கி →சென்னை மத்திய மெற்றோ நிலையம் |  |
| பக்க மேடை எண் <small>-2, கதவுகள் இடதுபுறத்தில் திறக்கப்படும்</small> |  |  |
| **எல் 2** |  |  |
# அரும்பாக்கம் மெற்றோ நிலையம்

## நிலையம்

### வசதிகள்

- மின்தூக்கி
- பயணச்சீட்டு முன்பதிவு இயந்திரங்கள்
- சிற்றுண்டி நிலையங்கள்
- ஏடிஎம்
# அரும்பாக்கம் மெற்றோ நிலையம்

## வணிக மையம்

சென்னை மெற்றோ திட்டத்தின் முதல் கட்டமாக வணிக மையங்களாக மாற்றப்படுவதாக அடையாளம் காணப்பட்ட ஐந்து நிலையங்களில் அரும்பாக்கம் நிலையம் ஒன்றாகும். மற்றவை சி.எம்.பி.டி, ஆலந்தூர், ஈக்காட்டுத்தாங்கல் மற்றும் அசோக் நகர். 51,379 சதுட மீட்டரில் இரண்டு ஒன்பது மாடிக் கட்டிடங்களும்&nbsp;32,721&nbsp;சதுர&nbsp;அடி பரப்பிலும் அரும்பாக்கம் நிலையத்தில் கட்ட உத்தேசிக்கப்பட்டுள்ளது.
# அரும்பாக்கம் மெற்றோ நிலையம்

## இணைப்புகள்

மாநாகரப் போக்குவரத்துக் கழகம் (சென்னை) பேருந்து வழித்தடங்கள் எண் 16 கே, 23 எம், 27 சி, 27 சிஎன்எஸ், 27 டி, 27 வி, 54 சிடி, 70/70 ஏ, 70 சி, 70 டி, 70 ஜி, 70 கே, 70 பி, 70 எஸ், 70 டி, 70 வி, 70 டபிள்யூ, 77 ஜே, 111, 113, 114, 114T, 170, 170A, 170B, 170C, 170CET, 170G, 170K, 170L, 170M, 170P, 170S, 170T, 270J, 500C, 568C, 568T, 570, 570AC, 570S, A70, B70, D70, D70CUT, D70NS, D170, F70, L18, L51, L70, M70, M70CNS, M70D, M70F, M70N, M70NS, M70S, M88M, M170T, M270, S32, S34, T70 அருகிலுள்ள MMDA (அரும்பாக்கம்) பேந்ருந்து நிலையத்திலிருந்து சேவை செய்கிறது.
# வின்ஸ்டன் துயூக்

**வின்ஸ்டன் துயூக்** (பிறப்பு: நவம்பர் 15, 1986) என்பவர் டொபகோனியன்-அமெரிக்க நாட்டு தொலைக்காட்சி மற்றும் திரைப்பட நடிகர் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான பிளாக் பான்தர் (2018), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் 'எம்'பாகு' என்ற கதாபாத்திரத்தில் நடித்ததன் மூலம் அறியப்படும் நடிகர் ஆவார்.  
இவர் பெர்சன் ஆப் இன்ட்ரெஸ்ட் (2014-2015), த மெஸ்சேன்ஜ்ர்ஸ் (2015), மாடர்ன் பேமிலி (2016) போன்ற தொடர்களிலும் அஸ் (2019), நைன் டேஸ் (2020), ஸ்பென்சர் கோணபிடென்டில் (2020) போன்ற திரைப்படங்களிலும் நடித்துள்ளார்.
# வின்ஸ்டன் துயூக்

## ஆரம்ப கால வாழ்க்கை

துயூக் நவம்பர் 15, 1986 ஆம் ஆண்டு டொபாகோவின் ஆர்கைலில் பிறந்தார். அவரது தாயார் கோரா பான்டின் மற்றும் சகோதரிக்கு ஒன்பது வயதாக இருந்தபோது அமெரிக்காவிற்கு குடிபெயர்ந்தனர். இவர் 2004 இல் நியூயார்க்கின் இரோசெச்டரில் உள்ள பிரைட்டன் உயர்நிலைப் பள்ளியில் பட்டம் பெற்றார். புபிபாலோ என்ற பல்கலைக்கழகத்தில் நாடாக இளங்கலையில் பயின்றார். பின்னர் அவர் யேல் இஸ்கூல் ஆப் டிராமாவுக்குச் சென்று அங்கு அவர் நடிப்பில் மாஸ்டர் ஆப் பைன் ஆர்ட்ஸ்சில் 2013 ஆம் ஆண்டு பட்டம் பெற்றார்.
# தோம் வாகன்-லாலர்

**தோம் வாகன்-லாலர்** (பிறப்பு: நவம்பர் 1977) என்பவர் அயர்லாந் நாட்டு திரைப்படம் மற்றும் தொலைக்காட்சி நடிகர் ஆவார். இவர் 2010 ஆம் ஆண்டு அயர்லாந்து நாட்டு தொடரான 'லவ்/கேட்' என்ற தொடரில் 'நிகழ்' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார். இந்த வெற்றியை தொடர்ந்து மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் 'எபினோய் மவ்' என்ற கதாபாத்திரத்திலும் நடித்துள்ளார்.
# தும்கே பக்ரா

**தும்கே பக்ரா** (Tumke Bagra) (பிறப்பு: மார்ச் 1, 1955 மேற்கு சியாங் மாவட்டம் லிபு பக்ராவில்) கட்டுமானப் பொறியியலில் பட்டம் பெற்றவர் ஆவார். இவர் மாநில அரசாங்கத்தின் கீழ் தனது பல்வேறு திறன்களில் தொழில்நுட்ப ஆலோசகர் மற்றும் அதிகாரத்துவமாக பணியாற்றினார், தற்போது அருணாச்சல பிரதேசத்தைச் சேர்ந்த பாரதீய ஜனதா கட்சியின் தலைவராக உள்ளார். அவர் மேற்கு சியாங் மாவட்டத்தில் உள்ள ஆலோ மேற்கு தொகுதியில் இருந்து தேர்ந்தெடுக்கப்பட்ட அருணாச்சல பிரதேச சட்டமன்ற உறுப்பினராக உள்ளார். அவர் 23 மார்ச் 2016 இல் அருணாச்சல பிரதேச சட்டசபையின் துணை சபாநாயகரானார், 23 மே 2019 அன்று, அவர் இரண்டாவது முறையாக தேர்ந்தெடுக்கப்பட்டார் மற்றும் தற்போது பெமா கண்டு அரசாங்கத்தின் கீழ் தொழில், வர்த்தகம் மற்றும் திறன் மேம்பாட்டுத் துறைக்கு அமைச்சராக உள்ளார்.
# கே. பி. பிரம்மாநந்தன்

**கே. பி. பிரம்மநந்தன்** (K. P. Brahmanandan) (பிப்ரவரி 22, 1946 - 10 ஆகத்து 2004) கேரளாவைச் சேர்ந்த ஒரு தென்னிந்திய பின்னணி பாடகராவார். இவர், மலையாளத் திரைப்படங்களில் 160க்கும் மேற்பட்ட பாடல்களைப் பாடியுள்ளார்.
# கே. பி. பிரம்மாநந்தன்

## சொந்த வாழ்க்கை

இவர், கேரளாவில் திருவனந்தபுரம் மாவட்டத்திற்கு வடக்கே அமைந்துள்ள கடக்காவூரில் தனது பெற்றோரின் எட்டு குழந்தைகளில் மூன்றாவது குழந்தையாக பிறந்தார். புகழ்பெற்ற மலையாள பாடகர் இராகேசு இவரது மகனாவார்.  
ஆகத்து 10, 2004 அன்று தனது 58 வயதில் கடக்கவூரில் உள்ள தனது வீட்டில் காலமானார். இவருக்கு உஷா என்ற மனைவியும், இராகேஷ் என்றா மகனும், ஆதிரா என்ற மகளும் இருக்கின்றனர்.
# கே. பி. பிரம்மாநந்தன்

## விருதுகள்

1965ஆம் ஆண்டில், அனைத்திந்திய வானொலி விருதைப் பெற்றார். 1999இல் கேரள சங்கீத நாடகா அகாதமி விருதும், விமர்சகர்கள் விருதும் இவருக்கு வழங்கப்பட்டது.
# கே. பி. பிரம்மாநந்தன்

## தொழில்

1969ஆம் ஆண்டில் இசையமைப்பாளர் கி. இராகவனின் "கல்லி செல்லம்மா" படத்தில் இடம்பெற்ற பிரபலமான பாடலான `மனதே காயலின் ... என்ற பாடல் மூலம் மலையாளத் திரையுலகில் அறிமுகமானார். அதற்கு முன்பு, திருவனந்தபுரம் அனைத்திந்திய வானொலியில் சில பாடல்களைப் பாடியிருந்தார். இவரது திறமையை கண்டு வெ. தட்சிணாமூர்த்தி, எம். கே. அர்ஜுனன், ஏ. டி. உம்மர், ஆர். கே. சேகர் போன்ற இசையமைப்பாளர்கள் இவருக்கு வாய்ப்பளித்தனர்.  
இசையமைப்பாளர் இளையராஜா இசையில் ஒரு சில தமிழ் படங்களுக்காகவும் பாடினார். இயக்குநர் மகேந்திரன் இயக்கத்தில் வெளியான மெட்டி என்ற படத்தில் இடம்பெற்ற "சந்தக் கவிகள்" என்ற பாடல் குறிப்பிடத்தக்கவை. இசையமைப்பாளர் சங்கர் கணேஷ் இசையிலும் சில பாடல்களை பாடினார். மேலும், இவர் *மலையாளி பென்னு,* *கன்னி நிலவு* ஆகிய இரண்டு படங்களுக்கும் இசையமைத்தார்.
# கே. பி. பிரம்மாநந்தன்

## பிரம்மானந்தன் அறக்கட்டளை

இவரது நினைவாக "பிரம்மானந்தன் அறக்கட்டளை" ஒன்று அமைக்கப்பட்டு இசையில் சிறந்து விளங்குவதற்காக பிரம்மநந்தன் நினைவு விருதையும் அமைத்துள்ளது.
# பாபுராசு

**முகமது சபீர் பாபுராசு** (Mohammad Sabir Baburaj) எம். எஸ். பாபுராசு என்றும் அழைக்கப்படும் இவர், மலையாளத் திரையுலகில் இசை அமைப்பாளராக இருந்தார். மலையாளத் திரைப்பட இசையின் மறுமலர்ச்சிக்கு இவர் பெரும்பாலும் வரவு வைக்கப்படுகிறார். பல பசுமையான மலையாளத் திரைப்பட பாடல்களுக்கு இசையமைத்துள்ளார்.
# பாபுராசு

## ஆரம்ப ஆண்டுகளில்

பாபுராஜ் 1929 ஆம் ஆண்டு மார்ச் 9 ஆம் தேதி கோழிக்கோட்டில் பிறந்தார். இவரது ஆரம்பகாலம் வறுமையில் கழிந்தது. இவரது தந்தை ஜான் முகம்மது கான், வங்காளத்தைச் சேர்ந்த இந்துஸ்தானி இசைக்கலைஞராக இருந்தார். அவர் அடிக்கடி கேரளாவில் இசை நிகழ்ச்சிகளை நடத்தி வந்தார். பாபுவின் இளம் வயதிலேயே தனது மலையாளி மனைவியை விட்டு வெளியேறி, தனது சொந்த ஊரான கொல்கத்தாவுக்கு திரும்பினார். பின்னர், பாபு பெரும்பாலும் தொடர்வண்டிகளில் பாடல்களைப் பாடி வந்தார். இவரது சொந்த ஊரான கோழிக்கோட்டிலிருந்த இசை ஆர்வலரான குஞ்சு முகம்மது சிறுவனின் குரல் திறமையைக் கவனித்து, இவரை தத்தெடுத்து வளர்த்தார்.
# பாபுராசு

## இசை வாழ்க்கை

மலையாளத்தின் பிரபலமான இசையில் இந்துஸ்தானி பாணிகளை அறிமுகப்படுத்தியது, இவரது மிகப்பெரிய சாதனைகளில் ஒன்றாகும். இந்துஸ்தானி இராகங்களை அடிப்படையாகக் கொண்ட மெல்லிசைகளை வெற்றிகரமாக இயற்றினார். மேலும் அவற்றில் மலையாள வரிகளை இணைத்தார். பெரும்பாலான பாடல்களை பு. பாஸ்கரன், வயலார் ராமவர்மா போன்ற பிரபல மலையாள கவிஞர்கள் எழுதியிருந்தனர்.  
இவர், தனது தந்தையிடமிருந்து இந்துஸ்தானி இசையின் அடிப்படை பாடங்களை சிறு வயதிலிருந்தே கற்றுக்கொண்டார். பின்னர், மேற்கு வங்காளம், மும்பை ,இலங்கைக்குச் சென்றார். இந்த காலகட்டத்தில் ஆர்மோனியம் வாசிக்க கற்றுக்கொண்டார்.  
இவர் மீண்டும் கேரளாவுக்கு திரும்பி தனது வாழ்வாதாரத்திற்காக கோழிக்கோடு தெருக்களில் பாடினார். இவரது தந்தையின் இரசிகராக இருந்த காவலர் குஞ்சு முகம்மது, இவரை தத்தெடுத்து வளர்த்தார்.  
பின்னர் மலபார் பிரதேசத்தில் மலையாள நாடகங்களுக்கு இசையமைக்கத் தொடங்கினார். 1957 ஆம் ஆண்டில், இராமு கரியத் எழுதிய மலையாளத் திரைப்படமான *மின்னாமினுங்கு* என்ற படத்துக்கு இசையமைத்ததன் மூலம் திரையுலைகில் நுழைந்தார். பின்னர் இயக்குநர் பி.வேணுவுடன் இணைந்து பணியாற்றிய இவர், *உத்யோகஸ்தா* (1967) படத்திற்காக "அனுராக கானம் போலே", "எழுதியதாரானு சுஜாதா", "கலிச்சிரி மாறாத பெண்ணே" போன்ற உன்னதமான பாடல்களை இயற்றினார்.  
பாபுராஜ் 1978 அக்டோபர் 7 அன்று தனது 49 வயதில் சென்னையில் காலமானார். அவரது மரணம் உள்ள ஒரு பொது மருத்துவமனையில் நிகழ்ந்தது. இவருக்கு மனைவி மற்றும் குழந்தைகள் இருந்தனர்.
# பாபுராசு

## கௌரவம்

பாபுராஜ் - பு. பாஸ்கரன் - கே. ஜே. யேசுதாஸ் கலவையானது 1960கள் - 1970களில் மறக்கமுடியாத பல மலையாள பாடல்களை உருவாக்கியது. இவரது உன்னதமான பாடல்களில் பெரும்பாலானவை கே. ஜே. யேசுதாஸ், எஸ். ஜானகி ஆகியோரால் பாடப்பட்டன. இவரது பல பாடல்கள் கேரளாவில் மிகவும் பிரபலமாக உள்ளன, "ஒரு புஷ்பம் மாத்ரம்" போன்ற பாடல்கள் பல்வேறு நிகழ்வுகளில் மேடையில் அடிக்கடி பாடப்படுகின்றன.  
மலையாள மனோரமா நிறுவனத்தின் "மனோரமா மியூசிக்" என்ற நிறுவனம் இவர் நண்பர்களிடையே மேடையில் பாடிய பழைய பாடல்களை வழங்கியது. 'பாபுராஜ் பாடுன்னு' என்ற இசைதட்டு வெளியிடப்பட்டு உடனடி வெற்றி பெற்றது. இந்தப் பாடல்கள் கேரளாவுக்கு இவரது இசையின் புத்துணர்ச்சியூட்டும் சுவை அளித்தன. ஒரு வெற்றிகரமான இசையமைப்பாளர் என்றாலும், இவர், ஒருபோதும் தொழில் வாழ்க்கையாளராக இருக்கவில்லை. ஆனால் தனது கலையில் கவனம் செலுத்தினார். இன்று, பல்வேறு சங்கங்களும், இசை அமைப்புகளும் இவரது நினைவாக மேடை நிகழ்ச்சிகளை நடத்துகின்றன (நண்பர்களாலும், அறிமுகமானவர்களாலும் இவர் "பாபூக்கா என அன்பாக அழைக்கப்பட்டார்) ). இதன் மூலம் கிடைக்கும் வருமானத்தை இவரது குடும்பத்திற்கு வழங்குகின்றன. இவரது காலத்தில், கலைஞர்களுக்கு பணம் கிடைப்பது எளிதல்ல. இவரால் ஒருபோதும் சம்பாதிக்க முடியாமல் வறுமையில் இறந்தார். ஹரிஹரன் இயக்கிய 1978 ஆம் ஆண்டு வெளியான *யாகஸ்வம்* திரைப்படத்தில் "திரிக்காக்கரே தீர்த்தக்கரே" இவரது கடைசியாக பதிவு செய்யப்பட்ட பாடல்.
# ரோஸ் மார்குவாண்ட்

**ரோஸ்கோ வெய்ன் மார்குவாண்ட்** (பிறப்பு: ஆகத்து 22, 1981) என்பவர் அமெரிக்க நாட்டு நடிகர் ஆவார். இவர் வாக்கிங் டெட் என்ற தொலைக்காட்சி தொடரில் 'ஆரோன்' என்ற கதாபாத்திரத்திலும் மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் 'ரெட் சுக்குள்' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார்.
# கதிரியல் அலகுகள் மற்றும் அளவீடுகள் தொடர்பான பன்னாட்டு ஆணையம்

**கதிரியல் அலகுகள் மற்றும் அளவீடுகள் தொடர்பான பன்னாட்டு ஆணையம்** (*International Commission on Radiation Units and Measurements*, **ஐ.சி.ஆர்.யூ**, *ICRU*) என்பது 1925 ஆம் ஆண்டில் பன்னாட்டு கதிரியல் மாநாட்டில் அமைக்கப்பட்ட ஒரு தரப்படுத்தல் அமைப்பாகும். இது ஆரம்பத்தில் *எக்சு-கதிர் அலகுக் குழு* என்னும் பெயரில் 1950 வரை இருந்து வந்தது. இவ்வமைப்பின் நோக்கம் "அயனியாக்கும் கதிர்வீச்சுக்கான பண்புகள், அவற்றின் அலகுகள் மற்றும் பருப்பொருளுடனான அதன் தொடர்பு, குறிப்பாக கதிர்வீச்சினால் தூண்டப்படும் உயிரியல் விளைவுகளுக்கு கருத்துகள், வரையறைகள் மற்றும் பரிந்துரைகளை உருவாக்குவது" ஆகும்.  
இவ்வாணையம் பன்னாட்டுக் கதிரியல் காப்புக் கழகத்தின் (ஐ.சி.ஆர்.பி) ஒரு சகோதர அமைப்பாகும். பொதுவாக, ஐ.சி.ஆர்.யூ அலகுகளை வரையறுக்கிறது, ஐ.சி.ஆர்.பி கதிர்வீச்சுப் பாதுகாப்புக்கு எவ்வாறு அவ்வலகுகள் பயன்படுத்தப்படுகின்றன என்பதை பரிந்துரைக்கிறது.
# கதிரியல் அலகுகள் மற்றும் அளவீடுகள் தொடர்பான பன்னாட்டு ஆணையம்

## கதிர்வீச்சு அளவுகள்

பின்வருவனவற்றில் பல அலகுகளை வரையறுத்து அறிமுகப்படுத்துவதற்கு ஆணையம் பொறுப்பேற்றுள்ளது.  
பின்வரும் அட்டவணை SI மற்றும் SI அல்லாத அலகுகளில் கதிர்வீச்சு அளவுகளைக் காட்டுகிறது:  
**அயனியாக்கும் கதிவீச்சுத் தொடர்பான அளவுகள்**  
| கதிரியக்க எண் (*A*) | பெக்கெரல் | Bq | s<sup>−1</sup> | 1974 | SI அலகு |
| --- | --- | --- | --- | --- | --- |
| கியூரி | Ci | 3.7 × 10<sup>10</sup> s<sup>−1</sup> | 1953 |  |  |
| ரதர்போர்டு | Rd | 10<sup>6</sup> s<sup>−1</sup> | 1946 |  |  |
| Radiation exposure (*X*) | கூலோம்/கிலோகிராம் | C/kg | C⋅kg<sup>−1</sup> of air | 1974 | SI அலகு |
| ரோண்ட்கன் | R | esu / 0.001293 கி வளி | 1928 | 2.58 × 10<sup>−4</sup> C/kg |  |
| கதிர் ஏற்பளவு (*D*) | கிரே | Gy | J⋅kg<sup>−1</sup> | 1974 | SI அலகு |
| எர்க்/கிராம் | erg/g | erg⋅g<sup>−1</sup> | 1950 | 1.0 × 10<sup>−4</sup> Gy |  |
| இராட் | rad | 100 erg⋅g<sup>−1</sup> | 1953 |  |  |
| சமமான ஏற்பளவு (*H*) | சீவெர்ட் | Sv | J⋅kg<sup>−1</sup> × *W*<sub>*R*</sub> | 1977 | SI அலகு |
| ரோண்ட்கன் சமமான மனிதன் | rem | 100 erg⋅g<sup>−1</sup> x *W*<sub>*R*</sub> | 1971 |  |  |
| ஒரே விளைவு-ஏற்பளவு (*E*) | சீவெர்ட் | Sv | J⋅kg<sup>−1</sup> × *W*<sub>*R*</sub> x *W*<sub>*T*</sub> | 1977 | SI அலகு |
| ரோண்ட்கன் சமமான மனிதன் | rem | 100 erg⋅g<sup>−1</sup> x *W*<sub>*R*</sub> x *W*<sub>*T*</sub> | 1971 |  |  |  
எஸ்.ஐ. அலகுகளுடன் கியூரி, ராட் மற்றும் ரெம் ஆகிய அலகுகளைப் பயன்படுத்த ஐக்கிய அமெரிக்க அணுசக்தி ஒழுங்குமுறை ஆணையம் அனுமதித்தாலும், ஐரோப்பிய ஒன்றியம் "பொது சுகாதார ... நோக்கங்களுக்காக" அவற்றின் பயன்பாடு 1985 திசம்பர் 31 இற்குள் படிப்படியாக நிறுத்தப்பட வேண்டும் என அறிவித்தது.
# கதிரியல் அலகுகள் மற்றும் அளவீடுகள் தொடர்பான பன்னாட்டு ஆணையம்

## பயனுள்ள அலகுகள்

கதிர்வீச்சிற்கான அலகு.  
கதிர் ஏற்பளவிற்கான அலகு.  
சம கதிர் ஏற்பளவிற்கான அலகு.  
கதிரியக்கத்திற்கான அலகு.  
முதலில் சிறப்பு அலகுகளைப் பார்ப்போம்.  
**கதிர்வீச்சளவு** என்பது கதிர்களின் அயனியாக்கும் பண்பினை அடிப்படையாகக் கொண்டது. இதன் அலகு இராண்ஜன் என்பது ஆகும். இவ்வலகு 1928-ல் எக்சு மற்றும் காமா கதிர்களுக்கு வரையறுக்கப்பட்டது.  
**இராண்ஜன்**-. எந்த அளவு எக்சு அல்லது காமா கதிர்கள், ஒரு கன சென்றி மீட்டர் பருமனளவும் 0.001293 நிறையும் கொண்ட உலர்ந்த காற்றில் விழுந்து ஒரு நிலை மின் அலகு நேர் மின்னூட்டம் அல்லது எதிர் மின்னூட்டம் உடைய துகள்களை வெளிவிடுகிறதோ அக்கதிர் வீச்சளவு ஒர் இராண்ஜன் எனப்படும்.  
இந்த அலகு  
1 எக்சு மற்றும் காமா கதிர்களுக்கு மட்டும் பொருந்தும்.  
2 வளியிலேயே அளவீடுகள் மேற்கொள்ள வேண்டும்.  
3 மூன்று மி.எ.வோ.வரையிலான கதிர்களுக்கே பொருந்தும்.  
**கதிர் ஏற்பளவு** என்பது ஒரு பொருள் தன்னில் விழும் கதிர்வீச்சில் எந்த அளவு ஏற்றுக்கொள்ளப்படுகிறது என்பதனைக் குறிக்கும்.இதன் அலகு ரேட் ஆகும்.  
**ரேட்** என்பது ஒரு கிராம் நிறையுடைய பொருளில் 100 எர்க் ஆற்றல் படிந்துள்ளதனைக் குறிக்கும்.100 எர்க்/கிராம்.  
இவ்வலகின் சிறப்பு.  
1 எல்லாப் பொருட்களுக்கும் பொருந்தும்  
2 எல்லா ஆற்றல் கதிர்களுக்கும் பொருந்தும்  
3 எல்லா வகை கதிர்வீச்சிற்கும் பொருந்தும்.  
கதிர்வீச்சளவும் கதிர் ஏற்பளவும்-கதிர்வீச்சளவு என்பது ஓர் ஊடகத்தில் படும் கதிரின் அளவு,கதிர் ஏற்பளவு என்பது ஊடகத்தால் ஏற்றுக் கொளப்பட்ட அளவு.படுகதிர் - விடுகதிர் =ஏற்பளவு.  
**ஒருங்கிணைந்த ஏற்பளவு** (Integral dose ) என்பது கதிர்கள் செல்லும் அத்தனை இடங்களிலும் ஏற்றுக்கொள்ளப்பட மொத்த கூட்டு ஏற்பளவாகும்.இதன் அலகு  
கிராம்-ரேட் ஆகும்.  
ஒரு கிராம்-ரேட் =100 எர்க்/கிராம்.  
**நேர்கோட்டில் ஆற்றல் பரிமாற்றம் (Linear Energy transfer- LET )**.- நேர்கோட்டில் ஆற்றல் இழப்பின் வீதமாகும்.இது அங்கு ஏற்கப்பட்ட கதிர் அளவாகும்.  
அலகு-கிலோ எலக்ட்ரான் வோல்ட்/ மைக்ரான் ஆகும்.  
ஒரு துகளின் நேர் கோட்டில் ஆற்றல் பரிமாற்றம் அதன் நிறை மற்றும் மின்னூட்டதினை பொறுத்து அமையும்.
# பாபுராசு (நடிகர்)

**பாபுராசு யாக்கப்** (Baburaj Jacob) **பாபுராசு** என்றும் அழைக்கப்படும் இவர்இந்தியத் திரைப்பட நடிகரும், இயக்குநரும், திரைக்கதை எழுத்தாளருமாவார். இவர் மலையாளத் திரைப்படங்களில் முக்கியமாக பணியாற்றுகிறார். மேலும் தமிழ், தெலுங்கு, இந்தி படங்களிலும் தோன்றியுள்ளார். இவர் தனது திரை வாழ்க்கையில் பல முரண்பாடான பாத்திரங்களில் நடித்தார். "*சால்ட் என் பெப்பர்* (2011) படத்துக்குப் பிறகு நகைச்சுவை, குணசித்திர வேடங்களில் நடிக்க ஆரம்பித்தார். இவர் இரண்டு மலையாள படங்களையும் இயக்கியுள்ளார். மேலும், ஏராளமான படங்களை எழுதியுள்ளார்.
# பாபுராசு (நடிகர்)

## சொந்த வாழ்க்கை

ஒரு வழக்கறிஞரான இவர், ஒலீக்கல், டி. ஐ. கர்மாலி தொட்டுங்கல் ஆகியோருக்கு பிறந்தார். இவர் இரண்டு முறை திருமணம் செய்து கொண்டார். இவரது முதல் திருமணத்திலிருந்து அபய், அக்சய் என்ற இரண்டு மகன்கள் உள்ளனர். இவரது இரண்டாவது திருமணம் தென்னிந்திய நடிகை வாணி விசுவநாத்துடன் இருந்தது. இந்தத் தம்பதியருக்கு இரண்டு குழந்தைகள், ஆர்ச்சா என்ற மகளும், ஆதிரி என்ற மகனும் உள்ளனர். இவர்கள் சென்னை நுங்கம்பாக்கத்தில் வசிக்கிறார்கள். 14 பிப்ரவரி 2017 அன்று, இடுக்கியில் ஒரு விடுதியில் இருக்கும்போது ஏற்பட்ட வாக்குவாதத்தைத் தொடர்ந்து தனது பக்கத்துவீட்டில் வசிக்கும் ஒருவரால் குத்தப்பட்டார்.
# பாபுராசு (நடிகர்)

## திரை வாழ்க்கை

இவர், துணைக் கலைஞராக தனது நடிப்பு வாழ்க்கையைத் தொடங்கினார். மலையாளத்தில் இவரது அறிமுகமானது கொச்சி ஹனீஃபா இயக்கிய *பீஷ்மாச்சார்யார்* (1994) என்ற படத்தில் இருந்தது. அதில் இவர் ஒரு மோசமான வில்லனாக நடித்தார். மலையாளத்தில் பெரிய வெற்றி பெற்ற "*காட்பாதர்*" படத்தின் மறு ஆக்கமான *உல்ச்சுல்* என்ற இந்தித் திரைப்படத்திலும் வில்லனாக நடித்தார். இவர் நான்கு மலையாளத் திரைப்படங்களையும் ஒரு தமிழ்த் திரைப்படத்தையும் தயாரித்தார்.  
2009 ஆம் ஆண்டில், மலையாளத் திரைப்படமான *பிளாக் டாலியாவில்* இயக்குநராக அறிமுகமானார். இவரும் நடிகர் சுரேஷ் கோபியும் முக்கியக் கதாபாத்திரத்தில் நடித்தனர். இவரும் பிருத்விராஜ் சுகுமாரனும் கதாநாயகனாக நடித்த *மனுஷ்யமிருகம்* திரைப்படத்தையும் இயக்கியுள்ளார். இவரது மனைவி இத்திரைப்படத்தை தயாரித்தார்.  
2011ஆம் ஆண்டில், ஆஷிக் அபு இயக்கிய *சால்ட் என் பெப்பரில்* நகைச்சுவை வேடத்தில் நடித்தார். இவரது நடிப்பு மற்றவர்களுடன் நன்கு குறிப்பிடப்பட்டது. அதற்காக மலையாளத்தில் சிறந்த துணை நடிகருக்கான பிலிம்பேர் விருதுக்கும் பரிந்துரைக்கப்பட்டார். இந்த நகைச்சுவை பாத்திரத்தின் மூலம், மலையாளத் திரையுலகில் மிகவும் பரபரப்பான நடிகர்களில் ஒருவரானார். *ஆர்டினரி*, *மாயமோகினி* போன்ற படங்களில் நகைச்சுவை வேடங்களில் நடித்தார். இது தவிர, *நாட்டி புரொபசர்*, *டி.ஒய்.எஸ்.பி சங்குன்னி அங்கிள்* போன்ற படங்களில் முன்னணி நடிகராக இருந்தார்.
# பாபுராசு (நடிகர்)

## கொலை முயற்சி

பிப்ரவரி 14, 2017 புதன்கிழமை, இடுக்கி மாவட்டத்தின் அடிமாலியிலுள்ள தனது விடுதியில் உள்ளூர்வாசிகளுடன் ஏற்பட்ட தகராறில் குத்தப்பட்டார். இவர், உடனடியாக ஒரு மருத்துவமனைக்கு கொண்டு செல்லப்பட்டு, எர்ணாகுளம் ராஜகிரி மருத்துவமனையில் சிகிச்சை பெற்றுத் திரும்பினார்.
# மைக்கேல் ஜேம்ஸ் சோ

**மைக்கேல் ஜேம்ஸ் சோ** (பிறப்பு:செப்டம்பர் 16, 1986) என்பவர் அமெரிக்க நாட்டு நடிகர், எழுத்தாளர் மற்றும் தயாரிப்பாளர் ஆவார். இவர் 'ஏஜென்ட் டேரில்/மைக்' என்ற கதாபாத்திரத்தில் நடித்த லிமிட்லஸ் (2015-2016) என்ற தொலைக்காட்சி தொடர் இவருக்கு மிகவும் பிரபலத்தை கொடுத்தது. அதை தொடர்ந்து பிளட் & டிரெசுரே போன்ற தொடர்களிலும் நடித்துள்ளார்.  
2018 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் 'கோர்வஸ் கிளைவ்' என்ற கணினி குரல் கதாபாத்திரத்தில் நடித்துள்ளார்.
# தெர்ரி நோட்டரி

**தெர்ரி நோட்டரி** (பிறப்பு: ஆகத்து 14, 1968) என்பவர் அமெரிக்க நாட்டு நடிகர் மற்றும் சண்டை பயிற்சி ஒருங்கிணைப்பாளர் ஆவார். இவர் முக்கியமான திரைப்படம் மற்றும் தொலைக்காட்சித் துறைக்கான உயிரினங்களையும், விலங்குகளையும் சித்தரிக்கிறார். மேலும் அவதார், தி அட்வென்ச்சர்ஸ் ஆப் டின்டின்: சீக்ரெட்ஸ் ஆப் தி யூனிகார்ன், பிளானட் ஆப் தி ஏப்ஸ் மற்றும் த ஹாபிட்போன்ற திரைப்பட தொடர்களில் பணியாற்றியதால் மிகவும் புகழ் பெற்றார்.  
2018 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் 'குரூட்' என்ற இயங்கு பட கதாபாத்திரத்திற்கு குரல் கொடுத்து மற்றும் நடித்துள்ளார்.
# இராமு கரியத்

*'இராமு கரியத்* (Ramu Kariat) (1 பிப்ரவரி 1927 &#x2013; 10 பிப்ரவரி 1979) 1950 முதல் 1970 வரை கிட்டத்தட்ட முப்பதாண்டுகளாக மலையாளத் திரைப்படத்துறையில், திரைப்பட இயக்குநராக இருந்தார். பாராட்டப்பட்ட பல படங்களை மலையாளத்தில் இயக்கியுள்ளார். இவரது குறிப்பிடத்தக்க படங்களில் *நீலக்குயில்* (1954), *மின்னாமினுங்கு* (1957), *முதியநாய புத்ரன்* (1961), *மூடுபாடம்* (1963) தேசிய விருது பெற்ற செம்மீன் (1965) ஆகியவை அடங்கும்.
# இராமு கரியத்

## தொழில்

இடதுசாரி அரசியல் நாடகக் குழுவான கேரள மக்கள் கலைக் கழகம் (கே.பி.ஏ.சி) மூலம் தனது வாழ்க்கையைத் தொடங்கினார். *திரமாலா* (1953) என்ற படத்தை விமல் குமார் / பி.ஆர்.எஸ். பிள்ளை ஆகியோருடன் இணைந்து இயக்கியதன் மூலமும், பு. பாஸ்கரனுடன் 1954 ஆம் ஆண்டில் *நீலக்குயில்* படத்திலும் அறிமுகமானார். சத்யன், மிஸ் குமாரி ஆகியோர் நடித்திருந்த நீலக்குயில் படத்தின் கதையை கேரளாவின் புகழ் பெற்ற எழுத்தாளர் உரூப் என்பவர் எழுதியிருந்தார். இது ஒரு பெரிய வணிக வெற்றியாக இருந்தது  
இயக்கம், திரைக்கதை, நடிப்பு, இசை ஆகியவற்றில் தொழில்முறை அணுகுமுறையின் காரணமாக இந்தப் படம் மலையாளத்தின் முதல் முதிர்ந்த படமாக கருதப்படுகிறது. இவருடன் இப்படத்தில் பணியாற்றிய இணை இயக்குநர் பு. பாஸ்கரன், ஒளிப்பதிவு இயக்குநர் அ. வின்சென்ட் ஆகியோர் சிறந்த தொழில் வாழ்க்கையைத் தொடர்ந்தனர்.  
*நீலக்குயிலு*க்குப் பிறகு, இவர் மற்றொரு குறிப்பிடத்தக்க படமான *மின்னாமினுங்கு* (1957) இயக்கினார். இவரது அடுத்த படம் மூத்த நாடக ஆசிரியர் தோப்பில் பாசியின் *முதியநாய புத்ரன்* (1961) நாடகத்தின் திரைப்பட பதிப்பாகும். *மூடுபாதம்* (1963) இயக்கிய பிறகு, செம்மீன் (1965) படத்தை இயக்கினார். செம்மீன் என்ற அதே பெயரில் தகழி சிவசங்கரப் பிள்ளை எழுதிய புதினத்தின் தழுவலான படம், சிறந்த திரைப்படத்திற்கான தேசிய திரைப்பட விருதை வென்ற முதல் மலையாளத் திரைப்படமாகும். சோகமான காதல் கதையில் மது, சத்யன், ஷீலா ஆகியோர் நடித்திருந்தனர்.  
1975 இல் 9 வது மாஸ்கோ சர்வதேச திரைப்பட விழாவில் நடுவர் மன்றத்தில் உறுப்பினராக இருந்தார்.  
இவர் தனது தொழில் வாழ்க்கையில் பதினைந்து படங்களை இயக்கியுள்ளார். 1965ஆம் ஆண்டில் நாட்டிகாவிலிருந்து சட்டமன்ற உறுப்பினராக சுயேட்சையாக தேர்ந்தெடுக்கப்பட்டார். ஆனால் சட்டமன்றத்தில் பணியாற்ற முடியவில்லை. ஏனெனில் எந்தவொரு கட்சிக்கும் பெரும்பான்மை இல்லாததால் சட்டமன்றத்தை உருவாக்க முடியவில்லை.
# இராமு கரியத்

## விருதுகள்

- 1954 : சிறந்த திரைப்படத்திற்கான அகில இந்திய சான்றிதழ் - நீலக்குயில்
- 1954 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - நீலக்குயில்
- 1961 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - முதியநாய புத்ரன்
- 1965 : சிறந்த திரைப்படத்திற்கான தேசிய திரைப்பட விருது - செம்மீன்
# கெர்ரி காண்டன்

**கெர்ரி காண்டன்** (பிறப்பு: 4 சனவரி 1983) என்பவர் அயர்லாந்து நாட்டு நடிகை ஆவார். இவர் ரோம் (2005-2007), பெட்டர் கால் சவுல் போன்ற பல தொலைக்காட்சி தொடர்களில் நடித்ததன் மூலம் அறியப்படும் நடிகை ஆனார்.  
இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார் (2016), ஸ்பைடர்-மேன்: ஹோம்கம்மிங் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் 'பிரைடே ' என்ற கதாபாத்திரத்திற்கு குரல் கொடுத்துள்ளார்.
# நிறம் (திரைப்படம்)

**நிறம்** (*Niram*) என்பது 2007 ஆம் ஆண்டு வெளியான இந்திய தமிழ் நாடகத் திரைப்படம் ஆகும். எஸ். கே. கிருஷ்ணா இயக்கிய இப்படத்தில் புதுமுகங்கள் மணி, ஸ்ரீதர், ராஜு, சிந்துரி, ரிஷா, பாயல் ஆகியோர் முக்கிய வேடங்களில் நடித்துள்ளனர், டெல்லி கணேஷ், சந்தான பாரதி, பெரியார்தாசன், சண்முகசுந்தரம், தாடி பாலாஜி முத்துக்காளை ஆகியோர் துணை வேடங்களில் நடித்துள்ளனர். மலர்விழி ராமச்சந்திரன் தயாரித்த இப்படத்திற்கு சபேஷ் முரளி இசை அமைத்துள்ளனர். படமானது 4 மே 2007 அன்று வெளியானது.
# நிறம் (திரைப்படம்)

## கதை

கிருஷ்ணா (மணி), சௌந்தர் (ஸ்ரீதர்), பாஸ்கி (தாடி பாலாஜி) ஆகியோர் சென்னையில் ஒரு தங்கும் விடுதியில் வசிக்கின்றனர். ஸ்ரீதர் இசை அமைப்பாளராகவும், கிருஷ்ணா திரைப்பட இயக்குனராகவும் விரும்புகிறனர். தூதஞ்சலில் பணிபுரியும் ராஜு (ராஜு) தனது சகோதரியை தன்னால் முடிந்த அளவு நன்கு பார்த்துக் கொள்கிறான். மேலும் அவன் அனாதை இல்லம் ஒன்றுக்கு நிதி உதவியும் செய்கிறான். பிரபல திரைப்படத் தயாரிப்பாளர் ரத்னசாமியின் ( சந்தான பாரதி ) மகளும், இலண்டனில் ஒளிப்பதிவில் பயிற்சி பெற்ற ஸ்வேதா ( சிந்தூரி ) மூன்று இளைஞர்களையும் வெவ்வேறு சூழ்நிலைகளில் சந்திக்கிறாள். அவர்களின் உறுதியால் அவள் ஈர்க்கப்படுகிறாள். அவர்களுடன் ஒரு படத்தை தயாரிக்க ஸ்வேதா முடிவு செய்கிறாள்: படத்தின் நாயகனாக ராஜுவும், கிருஷ்ணா இயக்குநராகவும், ஸ்ரீதர் இசையமைப்பாளராகவும், ஸ்வேதா ஒளிப்பதிவாளராகவும் பணிபுரிவதென முடிவாகிறது. இருப்பினும், அவளது தந்தை ரத்னசாமி புதுமுகங்களைக் கொண்டு படத்தை தயாரிப்பது ஆபத்தானது என்று கூறி அவர்களின் படத்திற்கு நிதியளிக்க மறுக்கிறார். நீண்ட காத்திருப்புக்குப் பிறகு, நால்வரும் இறுதியில் திரைப்படத் தயாரிப்பாளர் கலிசிங்கத்தை ( டெல்லி கணேஷ் ) கண்டடைகின்றனர், அவர் அண்மையில் நிறைய தோல்விகளை எதிர்கொண்டவர். மேலும் அவர்கள் குறைந்த செலவில் தாங்கள் படத்தைத் தயாரித்து தருவதாக அவரை சமாதானப்படுத்துகின்றனர்.  
சங்கீத வித்வானின் மகனான சௌந்தர் கடந்த காலத்தில் ஒரு இசைக் கல்லூரியில் படித்துக்கொண்டிருந்தான். அப்போது அவரனது பெற்றோர் மகிழுந்து விபத்தில் சிக்கி நிகழ்விடதிலேயே இறந்தனர். கிராமத்தைச் சேர்ந்த கிருஷ்ணன் சென்னையில் கல்லூரியை விட்டு வெளியேறி இயக்குநராக முடிவு செய்தான். அவனது முடிவில் அதிருப்தி அடைந்த அவனது பெற்றோர் தங்களது மருமகள் கோகிலா (ரிஷா) உடன் அவனுக்கு திருமண ஏற்பாடு செயகின்றனர்: கிருஷ்ணனும் கோகிலாவும் குழந்தை பருவத்திலிருந்தே காதலித்து வந்தவர்கள். திருமணத்திற்கு சற்று முன்பு, கிருஷ்ணனுக்கு ஒரு தயாரிப்பாளரிடமிருந்து வந்த அழைப்பால் அவரைச் சந்திக்கச் சென்றான். இதனால் திருமணம் ரத்து செய்யப்பட்டது. பின்னர் தயாரிப்பாளர் திரைப்படத் திட்டதிலிருந்து விலகினார். இதன்பிறகு கிருஷ்ணனுக்கு உதவி இயக்குநராக மாறுவதைத் தவிர வேறு வழியில்லாமல் போகிறது.  
தற்போது நால்வரும் படத்தின் படப்பிடிப்பை முடித்ததோடு, அவர்களின் காதல் படத்திற்கு "நிறம்" என்று பெயரிடுகின்றனர். இதற்கிடையில், ராஜுவும், ஸ்வேதா ஒருவரையொருவர் காதலிக்கிறார்கள். திரைப்பட விநியோகஸ்தர்கள் புதுமுகங்கள் தயாரித்த படத்தை வாங்க தயாராக இல்லை. இதனால் கலிசிங்கம் தானே படத்தை வெளியிட முடிவு செய்கிறார். மோசமான சந்தைப்படுத்தல் மற்றும் விளம்பரம் காரணமாக, ஒரு சிலர் மட்டுமே திரையடங்கில் படத்தைப் பார்க்க வருகிறார்கள். அவர்களின் நண்பர் பாஸ்கி அத் படத்தை காதலர் தினத்தன்று இலவசமாகக் காட்ட பரிந்துரைக்கிறார். இந்த இலவச திரையிடல் மிகப்பெரிய வெற்றியைப் பெறுகிறது. மேலும் படம் பார்வையாளர்களிடமிருந்து நேர்மறை விமர்சனங்களைப் பெறுகிறது, எனவே ரத்னசாமி படத்தை வாங்கவும் அதை தனது சொந்த பதாகையின் கீழ் வெளியிடவும் முடிவு செய்கிறார். பல போராட்டங்களுக்குப் பிறகு இறுதியாக வெற்றியை ருசிப்பதில் நண்பர்கள் மகிழ்ச்சியடைகிறார்கள். கிருஷ்ணன் தனது காதலி கோகிலாவுடன் சமரசம் செய்து கொள்வதுடன் படம் முடிகிறது.
# நிறம் (திரைப்படம்)

## நடிகர்கள்

- மணி கிருஷ்ணாவாக
- சிறீதர் சௌந்தராக
- இராஜு இராஜுவாக
- சிந்தூரி ஸ்வேதாவாக
- ரிஷா கோகிலாவாக
- பாயல் கதாநாயகியாக (கௌரவ தோற்றத்தில்)
- டெல்லி கணேஷ் கலியசிங்கமாக
- சந்தான பாரதி இரத்தினசாமியாக
- பெரியார்தாசன் கிருஷ்ணனின் தந்தையாக
- சண்முகசுந்தரம் (நடிகர்) தேவாலய பாதிரியார்
- தாடி பாலாஜி பாஸ்கியாக
- முத்துக்காளை முத்துக்காளையாக
- பயில்வான் ரங்கநாதன் திரைப்பட தயாரிப்பாளராக
- கிரேன் மனோகர் தானி ஓட்டுநராக
- காதல் கிருஷ்ணமூர்த்தி
- கொட்டாச்சி கொட்டாச்சியாக
- சிவநாராயணமூர்த்தி திரைப்பட தயாரிப்பாளராக
- ஆர். சத்திஷ்குமார்
- ஆர். இராஜேஷ்குமார்
- சிறீலதா கொட்டாச்சியின் தாயாக
- பசி சத்யா கிருஷணனின் தாயாக
- தன்சிகா (குறிப்பிடதக்கதாக இல்லாத பாத்திரம்)
- அபிநயசிறீ சிறப்புத் தோற்றத்தில்
# நிறம் (திரைப்படம்)

## தயாரிப்பு

எஸ். கே. கிருஷ்ணா ஸ்ரீ பகவதி அம்மன் மூவிஸ் என்ற பதாகையின் கீழ் தயாரிக்கபட்ட *நிறம்* படத்தின் வழியாக இயக்குநராக அறிமுகமானார். முதன்மை கதாபாத்திரங்களில் நடிக்க புதுமுகங்கள் மணி, *கோலங்கள்* புகழ் ஸ்ரீதர், ராஜு ஆகியோர் தேர்வு செய்யப்பட்டனர். மேலும் சிந்துரி, ரிஷா, பயல் ஆகியோர் முதன்மைப் பெண் பாத்திரங்களில் நடிக்க தேர்வு செய்யப்பட்டனர். இயக்குநர் கூறுகையில், "ஒரு திரைப்படத்தை உருவாக்க விரும்பும் இளைஞர்கள் குழுவை நிறம் மையமாகக் கொண்டுள்ளது, மேலும் அவர்களின் இலக்கை அடைய அவர்களுக்கு ஏற்படும் தடைகளை எப்படி தாண்டுகிறார்கள் என்பதைக் காட்டுவதாக உள்ளது.
# நிறம் (திரைப்படம்)

## இசை

திரைபட பின்னணி, பாடல்களுக்கான இசை ஆகியவற்றை இசையமைப்பாளர் சபேஷ்-முரளி மேற்கொண்டனர். இசைப்பதிவில் ஐந்து பாடல்கள் இருந்தன. பாடல்களுக்கான வரிகளை பா விஜய், பிறைசூடன், முத்து விஜயன், கலிமுருகன் ஆகியோர் எழுதினர்.
# இன்னொருவன்

**இன்னொருவன்** (*Innoruvan*) என்பது 2009ஆம் ஆண்டு வெளியான தமிழ் நகைச்சுவை நாடக திரைப்படம் ஆகும். எஸ். டி. குணசேகரன் இயக்கிய இப்படத்தில் புதுமுகங்கள் ஆதித்யா, மனோகா ஆகியோர் முக்கிய கதாபாத்திரங்களில் நடித்துள்ளனர், இதில் விசு, மணிவண்ணன், எம். எஸ். பாஸ்கர், தண்டபாணி, ஆர். அரவிந்தராஜ், பசி சத்யா, வின்சென்ட் ராய், பி. ஆர். வரலட்சுமி, கிரேன் மனோகர் ஆகியோர் துணை வேடங்களில் நடித்துள்ளனர். இந்த படத்திற்கு ஆதிஷ் உதயன் இசை அமைத்துள்ளார். படமானது 2009 மார்ச் 6 அன்று வெளியானது.
# இன்னொருவன்

## கதை

சிவா (ஆதித்யா) என்பவன் ஒரு குபை பொறுக்கும் வேலை செய்வன். அவன் வாலி ( எம். எஸ். பாஸ்கர் ) என்பவரிடம் பணிபுரிகிறான். இவன் தனது விதவை தாயுடன் ( பசி சத்யா ) வசித்து வருகிறான். நீதிபதி ( விசு ) ஒருவர் சுவாமி விவேகானந்தரின் கொள்கைகள் மற்றும் தத்துவங்களைப் பற்றி சொற்பொழிவு செய்வதை கேட்கும் சிவா அதிலிருந்து ஊக்கத்தைப் பெறுகிறான். அப்போதிருந்து அவனது வாழ்க்கை மாறுகிறது. சிவா ஒரு மூடிய காகித ஆலையை வாங்க கனவு காண்கிறான். அவன் தனது கனவை நனவாக்க கடினமாக உழைக்க முடிவு செய்கிறான். இதற்கிடையில், பேராசை கொண்ட அரசியல்வாதியான சதாசிவத்தின் ( மணிவண்ணன் ) மகள் கல்லூரி மாணவி கவினயாவை ( மனோகா ) சிவா காதலிக்கிறான். சிவா அவளை கவரும் முயற்சியில் ஈடுபடுகிறான். அது கவினயாவை கோபப்படுத்துகிறது. எனவே, அவளும் அவளுடைய தந்தையும் சிவாமீது புகார் அளித்து அவனை கைது செய்கிறார்கள். காவல்துறையினர் அவனை கொடூரமாக தாக்குகிறார்கள். அதன்பிறகு, கவினயா சிவாவின் உணர்வுகளைப் புரிந்துகொண்டு இறுதியில் அவனது உண்மையான காதலை ஏற்றுக்கொள்கிறாள். சதாசிவம் உள்ளூர் அமைச்சரையும் சிலை கடத்தல்காரன் அரங்கநாயகத்தையும் ( தண்டபாணி ) ஏமாற்றுகிறார். அவர் ஏமாற்றி ஈட்டிய 1000 கோடி ரூபாயுடன் தப்பிக்கிறார். அரங்கநாயகத்தின் அடியாட்கள் பின்னர் கவினாயாவைக் கடத்த முயற்சிக்கிறார்கள், ஆனால் சிவா அவளை மீட்டு காப்பாற்றுகிறான். அதன்பிறகு, சிவா ஒரு நலம் விரும்பியின் உதவியுடன் வங்கிக் கடனைப் பெற்று. ஒரு காகித ஆலையை வாடகைக்கு எடுக்கிறான். ஊழல்வாதியான காவலர் (வின்சென்ட் ராய்) ஆதரவுடன், அரங்கநாயகம் மீண்டும் காவினாயாவைக் கடத்துகிறார். தனது காதலியைக் காப்பாற்ற, சிவா ஒரு பிரபலமான கோவிலில் உள்ள முருகன் சிலையைத் திருடி, அதை அரங்கநாயகத்தின் வீட்டில் மறைத்து வைக்கிறான். காவல்துறையினர் அரங்கநாயகத்தின் வீட்டிற்குள் தேடும் போது, அவர்கள் அங்கு பல சிலைகளைக் கண்டுபிடித்து அவரைக் கைது செய்கிறார்கள். இதனால், கவினயா காப்பாற்றப்படுகிறாள். சிவா தனது கனவான காகித ஆலையை வாங்குவதுடன் படம் முடிகிறது.
# இன்னொருவன்

## நடிகர்கள்

- ஆதித்யா சிவாவாக
- மனோகா கவினயாவாக
- விசு நீதியரசராக
- மணிவண்ணன் சதாசிவமாக
- எம். எசு. பாசுகர் வாலியாக
- தண்டபாணி (நடிகர்) அரங்கநாயகமாக
- அரவிந்தராஜ் காவல் ஆய்வாளராக
- பசி சத்யா சிவாவின் தாயாக
- வின்சண்ட் ராய் துணை ஆய்வாளராக
- பி. ஆர். வரலட்சுமி அரங்கநாயகத்தின் மனைவியாக
- கிரேன் மனோகர்
- சுவாமிநாதன்
- ஈஸ்டர் எல்.ஐ.சி முகவராக
- காளிதாஸ் சுவாமியாக
- கௌதமி வேம்ப்நாதன்
- அழகு
- ரிஷா சிறப்புத் தோற்றத்தில்
- வாகினி சிறப்புத் தோற்றத்தில்
# இன்னொருவன்

## தயாரிப்பு

இயக்குநர் ஆர். அர்விந்துராஜிடம் இணை இயக்குநராக பணியாற்றிய எஸ். டி. குணசேகரன் இன்னோருவன் படத்தின் வழியாக இயக்குநராக அறிமுகமானார். இப்படத்தின் பணியானது 5 ஏப்ரல் 2008 அன்று சென்னை ஏவிஎம் படப்பிடிப்புத் தளத்தில் தொடங்கப்பட்டது. புதுமுகங்கள் ஆதித்யா மற்றும் மனோகா ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். மூத்த நடிகர்களான விசு, மணிவண்ணன், தண்டபாணி, எம். எஸ். பாஸ்கர், கிரேன் மனோகர் ஆகியோர் பிற வேடங்களில் நடித்தனர். ஜி. கனகராஜ் ஒளிப்பதிவை மேற்கொள்ள, ஆதிஷ் உத்திரியன் இசை அமைத்தார். படத்தொகுப்பு பணியை ஆர். டி. அண்ணாதுரை மேற்கொண்டார். படத்தில் நடிகர் எம். எஸ். பாஸ்கர் ஒரு கானா பாடலைப் பாடினார். படத்தின் படப்பிடிபுகளானது பாண்டிச்சேரி, குற்றாலம், அம்பாசமுத்திரம் ஆகிய இடங்களில் நடத்தப்பட்டது.
# இன்னொருவன்

## இசை

திரைப்படத்திற்கான பின்னணி இசை மற்றும் பாடலுக்கான இசை ஆகியவற்றை இசையமைப்பாளர் ஆதிஷ் உத்திரியன் மேற்கொண்டார். 2009 ஆம் ஆண்டில் வெளியான இந்த படத்தின் பாடல் பதிவில் ஐந்து பாடல்கள் இருந்தன. பாடல் வரிகளை எஸ். பி. சந்திரசேகர், காதல்மதி, எஸ். டி. குணசேகரன் ஆகியோர் எழுதியள்ளனர்.  
| 1 | "காதல் தேசத்திலே" | 4:45 |
| --- | --- | --- |
| 2 | "வெள்ளரிக்காயே வந்து தாகம் தீரடி" | 3:43 |
| 3 | "நீரலையே தண்ணீரலையே" | 4:08 |
| 4 | "சிவ சிவ சிவ" | 3:57 |
| 5 | "என் காதலியைக் கண்டால்" | 4:59 |
# இன்னொருவன்

## வெளியீடு

இந்த படம் 6 மே 2009 அன்று மூன்று படங்களுடன் போட்டியிட்டும் விதமாக வெளியிடப்பட்டது.
# இன்னொருவன்

## வெளியீடு

### வணிகம்

இந்த படம் சென்னை மண்டலத்தில் சராசரிக்கு சற்று குறைந்த வசூலை ஈட்டியது.
# திருமதி தமிழ்

**திருமதி தமிழ்** (*Thirumathi Thamizh*) என்பது 2013ஆம் ஆண்டு வெளியான தமிழ் காதல் நகைச்சுவை திரைப்படம் ஆகும். ராஜகுமாரன் இயக்கி, நடித்த இந்த படத்தில் அவருடன் தேவயானி, கீர்த்தி சாவ்லா ஆகியோர் முதன்மைப் பாத்திரங்களில் நடிக்க, ரமேஷ் கண்ணா துணை வேடத்தில் நடித்தார். படம் 13 ஏப்ரல் 2013 அன்று வெளியிடப்பட்டது.
# திருமதி தமிழ்

## நடிகர்கள்

- இராஜகுமாரன் தமிழ்ச்செல்வனாக
- தேவயானி ஜோதியாக
- கீர்த்தி சாவ்லா சாருமதியாக
- ரமேஷ் கண்ணா தமிழின் நண்பன் மனோகரனாக
- பப்லு பிரித்திவிராஜ் மணமகனாக
- ராதாரவி
- ரோகிணி
- சாருஹாசன்
- மதன் பாப்
- வையாபுரி (நடிகர்)
- சிறீ துர்கா
- சிசர் மனோகர்
- கிரேன் மனோகர்
- டெல்லி கணேஷ்
- சிட்டி பாபு
- தலைவாசல் விஜய் காவல் அதிகாரி விஜயாக
- சகாயம்
- சத்தியப்பிரியா
- பாத்திமா பாபு
- சுருதிகா
- பசி சத்யா
- நெல்லை சிவா
- மலேசியா வாசுதேவன்
- எல். ஐ. சி. நரசிம்மன்
- லிவிங்ஸ்டன் வழக்கறிஞராக
- போண்டா மணி பூசாரியாக
- கஞ்சா கறுப்பு
- பாண்டு
# திருமதி தமிழ்

## தயாரிப்பு

இந்த படத்தின் மூலமாக 2008 ஆம் ஆண்டில் இயக்குநர் ராஜகுமாரன் நடிகராக அறிமுகமானார். இப்படத்தில் நடிக்க கீர்த்தி சாவ்லா பிப்ரவரி 2008 இல் ஒப்பந்தமானார். இப்படத்திலும் *மகேஷ், சரண்யா மற்றும் பலர்* (2008) படத்திலும் ஒரே நேரத்தில் அவர் படப்பிடிப்புகளில் கலந்து கொண்டார். அதில் அவர் விருந்தினர் தோற்றத்தில் நடித்தார். இந்த படம் தேவயானியின் 75 வது படம். மேலும் மூத்த நடிகர் மலேசியா வாசுதேவனின் கடைசி படமும் ஆகும்.
# திருமதி தமிழ்

## இசை

இப்படத்திற்கு எஸ். ஏ. ராஜ்குமார் இசையமைத்தார். இப்படத்தில் ஒன்பது பாடல்கள் இடம்பெற்றன. *குங்குமத்தைச்* சேர்ந்த ஒரு விமர்சகர் திரைக்கதையை விமர்ச்சித்தார்.
# சிறையில் சில ராகங்கள்

**சிறையில் சில ராகங்கள்** (*Sirayil Sila Raagangal*) என்பது 1990 ஆம் ஆண்டு அக்டோபர் மாதம் 17 ஆம் தேதி வெளியான இந்திய தமிழ் திரைப்படமாகும். இராஜேந்திரகுமார் இயக்கிய இப்படத்தில் முரளி, பல்லவி, பிரதாப் போத்தன் ஆகியோர் நடித்தனர்.
# சிறையில் சில ராகங்கள்

## நடிகர்கள்

- முரளி
- பல்லவி
- பிரதாப் போத்தன்
- சரத்குமார்
- விஜயகுமார்
- குமரிமுத்து
- இடிச்சப்புளி செல்வராசு
- தியாகு
- தக்காளி சீனிவாசன்
- பாவா லட்சுமணன்
# சிறையில் சில ராகங்கள்

## இசை

இப்படத்திற்கான இசையை மேஸ்ட்ரோ இளையராஜா அமைத்தார். படத்திற்கு ஆறு பாடல்கள் இடம்பெற்றன.
| 1 | "ஆசையிருக்கு" | மலேசியா வாசுதேவன் | வாலி | 04:40 |
| --- | --- | --- | --- | --- |
| 2 | "ஏழு ஸ்வரம்" | இளையராஜா | 04:32 |  |
| 3 | "காதலுக்கு பட்டதற்கு" | இளையராஜா, எஸ். ஜானகி, மனோ | 04:45 |  |
| 4 | "கை பிடித்து" | கே. ஜே. யேசுதாஸ், சித்ரா | 04:25 |  |
| 5 | "கல்லுடைக்க" | இளையராஜா | கங்கை அமரன் | 04:30 |
| 6 | "தென்றல் வரும்" | கே. ஜே. யேசுதாஸ், சித்ரா | மு. மேத்தா | 04:24 |
# கோயம்பேடு மெற்றோ நிலையம்

**கோயம்பேடு மெற்றோ நிலையம்** (*Koyambedu Metro Station*) சென்னை மெற்றோவின் 2வது வழித்தடத்தில் உள்ள ஒரு மெற்றோ இரயில் நிலையமாகும். இது செயின்ட் தாமஸ் மவுண்டிலிருந்து தற்போதைய திறந்த மெற்றோ பாதையின் ஒரு முனையமாகும். இந்த நிலையம் சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலையம் பகுதி தாழ்வாரம் IIல் உள்ள உயரமான நிலையங்களுள் ஒன்றாகும். இந்த நிலையம் கோயம்பேடு, கோயம்பேடு மொத்த சந்தை வளாகம், மற்றும் கோயம்பேடு தனியார் பேருந்து நிலைய பகுதிகளுக்குச் சேவை செய்கிறது.
# கோயம்பேடு மெற்றோ நிலையம்

## கட்டுமான வரலாறு

இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. இந்த நிலைய பணிகள் டிசம்பர் 2012இல் கட்டமைப்பு நிறைவடைந்தது. அரும்பாக்கம், புரட்சித் தலைவி டாக்டர் ஜெ. ஜெயலலிதா பிஎம்பிடி மெற்றோ நிலையம், வடபழனி மற்றும் அசோக் நகர் ஆகிய மெற்றோ நிலையங்களுடன் சேர்ந்து ரூபாய் 1,395.4 மில்லியன் செலவில் கட்டப்பட்டது.
# கோயம்பேடு மெற்றோ நிலையம்

## நிலையம்

இது கோயம்பேடு காய்கறி சந்தைக்கு அருகிலுள்ள ஒரு உயரமான நிலையம் ஆகும். இந்த நிலையம் ஒரு மணி நேரத்திற்கு சுமார் 23,000 பயணிகளைக் கையாளும் திறனுடையது. தளங்களின் உயரம் தரை மட்டத்திலிருந்து சுமார் 15 மீட்டர் உயரமும் நீளம் 140 மீட்டர் ஆகும். இந்த துணை மின்நிலையம் இரயில்களுக்கு 25-கே.வி மின்சாரத்தையும், நிலையங்களுக்கு 33-கே.வி. மின்சாரத்தினையும் வழங்குகிறது.  
அசோக் நகர் மற்றும் வடபழனி மெற்றோ நிலையங்களுடன், கோயம்பேடு மெற்றோ நிலையம் கடைகள் அல்லது அலுவலக இடங்கள் இடத்தைக் குத்தகைக்கு விடுவதற்காக உருவாக்கப்பட்டுள்ளது. தீ பாதுகாப்பு நடவடிக்கைகளின் ஒரு பகுதியாக, நிலையத்தில் 50,000 முதல் 100,000 லிட்டர் திறன் கொண்ட நிலத்தடி நீர்த் தொட்டிகள் அமைக்கப்படுள்ளன.  
கோயம்பேடு சந்திப்பிலிருந்து இந்த நிலையம் 1 கி.மீ. க்குள் உள்ளது. ஜவஹர்லால் நேரு சாலை- காளியம்மன் கோயில் தெரு சந்திப்பு வழியாக 1 கி.மீ. நீளத்திற்கு மேம்பாலம் கட்ட நெடுஞ்சாலைத் துறை திட்டமிட்டுள்ளது. பூந்தமல்லி உயர் சாலையின் குறுக்கே நிலையத்திற்கு அருகில் ஒரு உயர்மட்ட நடைபாதை கட்ட திட்டமிடப்பட்டுள்ளது. இந்த நடைபாதை உரோகிணி திரையரங்கினை கோயம்பேடு மெற்றோ நிலையத்துடன் இணைக்கிறது.
# இரும்பு பூக்கள்

**இரும்பு பூக்கள்** (*Irumbu Pookkal*) என்பது 1991ஆம் ஆண்டு வெளியான தமிழ் துப்பறியும் திரைப்படம் ஆகும். ஜி. எம். குமார் இயக்கிய இப்படத்தில் கார்த்திக், பல்லவி ஆகியோர் முக்கிய வேடங்களில் நடித்தனர். ஆர். புஷ்பா தயாரித்த இப்படத்திற்கு இளையராஜா மற்றும் ம. சு. விசுவநாதன் ஆகியோர் இசை அமைத்தனர் மற்றும் 16, பிப்ரவரி, 1991 அன்று வெளியானது.
# இரும்பு பூக்கள்

## கதை

போரில் கால் இழந்த ஒரு ராணுவ அதிகாரி ( பிரபு ) தனது கிராமத்திற்கு திரும்ப வருகிறார். அவர் இறந்ததாக சொல்லப்பட்ட கடிதத்தைப் பெற்ற அவரது மனைவி தற்கொலை செய்து கொள்கிறாள். அவரது குழந்தைகளும், அவரது உறவினரும் ( ரேகா ) ஓய்வூதியம பெறுவதற்காக கிராம அரசியல்வாதியிடம் கையொப்பம் கேட்கின்றர். ஆனால் அவரது உறவினரை தன்னுடன் ஒரு இரவைக் கழிக்குமாறு அந்த ஊழல் அரசியல்வாதி கேட்கிறார். இதற்கு மறுக்கும் அவள் பின்னர் தற்கொலை செய்து கொள்கிறாள். இதனால் அவர் சிறைக்கு அனுப்பப்படுகிறார். அங்கு காவல் அதிகாரிகள் அவரைக் கொல்கின்றனர். அவரது மகன் தர்மா காவல் அதிகாரியைக் கொன்று பழிவாங்குகிறான். பின்னர் அவன் சிறைக்கு அனுப்பப்பட்டு அங்கேயே வளர்கிறான்.  
தர்மமா ( கார்த்திக் ) சிறையில் பிரபலமான பாடகராகவும், அவனது சகோதரி நிருபராகவும் ஆகிறாரகள். கே. பாலசுப்பிரமணியம் (சத்யஜித்) என்ற பிரபலமற்ற அரசியல்வாதி அமைச்சராக முயற்சிக்கிறார். அவரது கட்சியின் பலவீனம் என்பது போதிய பெண்கள் வாக்காளர்களின் ஆதரவு இல்லாதது ஆகும். எனவே அவர் தனது கட்சியின் பெண் உறுப்பினர்களுடன் ஒரு சந்திப்பை ஏற்பாடு செய்கிறார், பின்னர் ஆளும் கட்சி ஆதரவாளர்களால் அவர்களைக் கொன்று பாலியல் பலாத்காரம் செய்கிறார். இந்த குற்றத்தை ஆளும் கட்சி மீது பகிரங்கமாக சுமத்துகிறார். கூட்டத்தின் போது தர்மாவின் சகோதரியும் பாலியல் பலாத்காரம் செய்யப்பட்டார். அதன்பிறகு, கே. பாலசுப்பிரமணியம் தேர்தலில் வெற்றி பெறுகிறார். பெண்ணிய பத்திரிகையாளரும் படுகொலைக்கு ஒரே சாட்சியுமான சித்ரா ( பல்லவி ) தர்மாவின் உதவியுடன் அரசியல்வாதியை பழிவாங்க முயற்சிக்கிறார்.
# இரும்பு பூக்கள்

## நடிகர்கள்

- கார்த்திக் தர்மாவாக
- பல்லவி சித்ராவாக
- சத்யஜித் கே. பாலசுப்பிரமணியமாக
- ஆர். பி. விஸ்வம்
- லிவிங்ஸ்டன்
- குமரிமுத்து
- காஜா ஷெரீப்
- பிரபு விருந்தினர் தோற்றத்தில்
- ரேகா விருந்தினர் தோற்றத்தில்
# இரும்பு பூக்கள்

## இசை

இப்படத்தின் பின்னணி இசை, பாடலுக்கான இசை ஆகியவற்றை திரைப்பட இசையமைப்பாளர் இளையராஜாவும், ம. சு. விசுவநாதனும் மேற்கொண்டனர். 1991 இல் வெளியிடப்பட்ட படத்தின் இசைப்பதிவில் 4 பாடல்கள் உள்ளன.
| 1 | 'ஏழை உனக்கு' | ஏ. ஆர். ஷேக் முகமது | ம. சு. விசுவநாதன் | கங்கை அமரன் | 3:47 |
| --- | --- | --- | --- | --- | --- |
| 2 | 'முத்ததான முத்தம்' | எஸ். பி. பாலசுப்பிரமணியம், பி. சுசீலா | 4:41 |  |  |
| 3 | 'நானும் கூட' | மனோ | இளையராஜா | 4:23 |  |
| 4 | 'ரெட்டை குருவி' | மனோ, பி. சுசீலா | 4:39 | } |  |
# யமுனா (திரைப்படம்)

**யமுனா** (*Yamuna*) என்பது 2013 ஆம் ஆண்டு வெளியான தமிழ் திரைப்படம் ஆகும். இ. வி. கணேஷ் பாபு இயக்கிய இப்படத்தில் சத்யா, ஸ்ரீரம்யா, இ. வி. கணேஷ் பாபு ஆகியோர் முக்கிய வேடங்களில் நடித்தனர். எஸ். ஜெய்கார்த்திக், விருதை எம். பாண்டி ஆகியோர் தயாரித்த இப்படத்திற்கு இலக்கியன் இசை அமைத்தனர். பாடல்களை வைரமுத்து எழுதினார். இப்படம் 7, சூன், 2013 அன்று வெளியானது.
# யமுனா (திரைப்படம்)

## கதை

கல்லூரியில் படித்து வரும் யமுனாவை (சிறீரம்யா) அதே கல்லூரியில் படிக்கும் மாணவர் பாஸ்கர் (சத்யா) காதலிக்கிறான். பாஸ்கரின் காதலை ஏற்க மறுக்கிறாள் யமுனா. இதனால் பாஸ்கர் மாடியில் இருந்து குதித்து தற்கொலைக்கு முயல்கிறான். பலத்த காயமடைந்த பாஸ்கர் காப்பாற்றபடுகிறான். பாஸ்கரின் காதலை உணர்ந்த யமுனா அவன் காதலை ஏற்கிறாள்.  
இதன்பிறகு யமுனா திடீரென காணாமல் போகிறாள். சில நாட்களுக்கு பிறகு கல்லூரிக்கு திரும்பும் அவள், பாஸ்கரிடம் காதலை முறித்துக் கொள்ள நிர்ப்பந்திக்கிறாள். இதற்கான காரணம் என்ன என்பதே கதையின் பின்பகுதியாகும்.
# யமுனா (திரைப்படம்)

## நடிகர்கள்

- சத்யா பாஸ்கராக
- ஸ்ரீரம்யா யமுனாவாக
- இ. வி. கணேஷ் பாபு சிறப்புத் தோற்றத்தில்
- வினோதினி வைத்தியநாதன்
- பாலா சிங்
- எம். பாண்டி
- ஆடுகளம் நரேன்
- சாம்ஸ் புண்ணிகோடியாக
- பசங்க சிவகுமார்
- டி.எஸ்கே. சின்னமணியாக
# யமுனா (திரைப்படம்)

## இசை

படத்திற்கான இசையை இலக்கியன் அமைத்துள்ளார். படல் வரிகளை வைரமுத்து எழுதியுள்ளார்.
- "ஒற்றை பனித்துளி" - பிரசன்னா, சைந்தவி
- "ஒரு பொண்ணப்பாரு" - ராகுல் நம்பியார், சாம் பி. கீர்த்தன்
- "மண்ணை நம்பலாம்" - சாம் பி. கீர்த்தன்
- "திம்பா திம்பா" - எம். எம். மானசி
- "ஓ நெஞ்சே" - ஹரிசரண்
- "ஒரு கூட்டுப் புழு" - பத்மலதா
# மிஸ் குமாரி

**மிஸ் குமாரி** (Miss Kumari) (1932-1969) 1949 -1969 க்குமிடையில் மலையாளத் திரையுலகில் தீவிரமாக செயல்பட்ட ஒரு இந்திய திரைப்பட நடிகையாவார்.
# மிஸ் குமாரி

## ஆரம்ப கால வாழ்க்கை

இவரது உண்மையான பெயர் திரேசியம்மா என்பதாகும். தாமஸ், இளையம்மா ஆகியோருக்கு 1932 சூன் 1 ஆம் தேதி பிரித்தானிய இந்தியாவின் திருவிதாங்கூர், கோட்டயத்திலுள்ள பரங்கனம் என்ற ஊரில் பிறந்தார். இது இப்போது கேரள மாநிலத்தின் ஒரு பகுதியாக இருக்கிறது. பிரான்சிஸ்கன் கிளாரிஸ்ட் சகோதரிகளால் நடத்தப்படும் சிறுமிகளுக்கான பள்ளியான பரங்கனம் தூய இருதய உயர்நிலைப் பள்ளியில் தனது ஆரம்பக் கல்வியைப் பெற்றார். பிறகு, அதே பள்ளியில் ஆசிரியராக பணிபுரிந்தார்.
# மிஸ் குமாரி

## தொழில்

மிஸ் குமாரி மலையாளத்தில் 1949 ஆம் ஆண்டு வெளியான *வெள்ளிநட்சத்திரம்* என்ற படத்தின் மூலம் அறிமுகமானார். இருப்பினும், இவரது உண்மையான வெற்றி 1950இல் வெளிவந்து வெற்றி பெற்ற *நல்ல தங்கா* என்ற படத்திலிருந்து வந்தது. *நீலக்குயில்* (1954) படத்தின் மிகப்பெரிய வெற்றிக்குப் பின்னர் நடிகர் சத்யனும், இவரும் நட்சத்திரமாக உயர்த்தப்பட்டனர். சுமார் இருபதாண்டுகளாக நீடித்த ஒரு வாழ்க்கையில், 50க்கும் மேற்பட்ட படங்களில் நடித்தார். "பெற்றவள் கண்ட வாழ்வு" என்ற தமிழ் படத்தில் நடிகர் பிரேம் நசீருடன் நடித்திருந்தார். காஞ்சனா என்ற மற்றொரு படத்திலும் இவர் தோன்றியிருந்தார். 1956ஆம் ஆண்டில் சிறந்த நடிகைக்கான சென்னை மாநில விருதையும் பெற்றார்.
# மிஸ் குமாரி

## தனிப்பட்ட வாழ்க்கை

1963 ஆம் ஆண்டில் இவர், திருவிதாங்கூர், உரங்கள் மற்றும் இரசாயனங்கள் நிறுவனத்தின் கொச்சி கிளையின் பொறியியலாளர் ஆர்மிசு தலியத்து என்பவரை மணந்தார். பின்னர் நடிப்புலகிலிருந்து வெளியேறினார். தனது குடும்ப வாழ்வர்களுக்கு ஜானி, தாமஸ், பாபு என்ற மூன்று குழந்தைகள் இருந்தனர். ஜானி நிதித் தொழிலில் இருக்கிறார். தாமஸ் கலிபோர்னியாவில் கணினி பொறியாளராகவும், பாபு புதுதில்லியின் ஜவகர்லால் நேரு பல்கலைக்கழகத்தில் (ஜே.என்.யூ) ஜெர்மன் ஆய்வு மையத்தில் பேராசிரியராக இருக்கிறார்.
# மிஸ் குமாரி

## இறப்பு

மிஸ் குமாரி 9 சூன் 1969 இல் இறந்தார். இவரது சொந்த ஊரான பரங்கனத்தில் நடந்தது. இவரது நினைவாக ஒரு சிறு அரங்கம் கட்டப்பட்டது. இதை மூத்த நடிகர் பிரேம் நசீர் திறந்து வைத்தார்.
# சூதி வேலு

**சூதி வேலு** (Suthivelu) ( 7 ஆகத்து 1947 - 16 செப்டம்பர் 2012) **குரும்தள்ளி இலட்சுமி நரசிம்மராவ்** என்றும் அழைக்கப்படும் இவர் இந்தியத் திரைப்படங்களில் கதாபாத்திர நடிகரும், நகைச்சுவை நடிகரும், தெலுங்குத் திரையுலகில் தனது நடிப்புக்கு பெயர் பெற்றவருமாவார். தெலுங்கின் மிகச்சிறந்த நகைச்சுவை நடிகர்களில் ஒருவராகக் கருதப்படும் இவர் 200க்கும் மேற்பட்ட படங்களில் நடித்துள்ளார். ஒருசில தொலைக்காட்சித் தொடர்களிலும் நடித்துள்ளார். மேலும் நான்கு மாநில நந்தி விருதுகளையும் வென்றுள்ளார் .
# சூதி வேலு

## ஆரம்ப கால வாழ்க்கை

சூதி வேலுவின் தந்தை ஒரு ஆசிரியர். சிறு வயதிலிருந்தே இவர் நாடகத்தில் ஆர்வம் கொண்டிருந்தார். மேலும் நடிப்பிலும் ஆர்வம் காட்டினார். பின்னர் இவர் நடிப்பை தீவிரமாக எடுத்துக் கொள்ள முடிவு செய்தார். தனது 7 வயதில், தனது ஊரில் ஒரு மேடை நிகழ்ச்சியில் நடிக்க ஆரம்பித்தார். இவரது தந்தை நடிப்பில் ஆர்வம் காட்ட வேண்டாம் என்று இவரைக் கேட்டுக் கொண்டார். 1966இல் படிபிற்குப் பிறகு, ஐதராபாத்து சென்று ஒரு தற்காலிக வேலையை செய்து கொண்டிருந்தார். ஆனாலும், 1967இல் தனது வேலையை மாற்றிக்கொண்டு பாபட்லாவுக்குச் சென்றார். பின்னர், தனது வேலையை விட்டுவிட்டு நண்பர்களுடன் நடிக்க ஆரம்பித்தார். இவர் தனது திரைப்பட வாழ்க்கையை "முத்த மந்தாரம்" என்ற தெலுங்குத் திரைப்படத்தின் மூலம் தொடங்கினார். பின்னர், சந்தியாலாவின் இயக்கத்தில் பல படங்களில் நடித்தார். இது இவரை பிரபலமாக்கியது.  
ஆனந்த பைரவி, ரெண்டுஜில்லா சீதா, ஸ்ரீவாரிகி பிரேமலேகா, சாந்தாபாய் போன்ற பல வெற்றிகரமான படங்களில் நடித்துள்ளார். பிறகு வாய்ப்புகள் குறைந்துவிட்டதால் சில நாட்கள் அவதிப்பட்டார். பின்னர் தொடர்ச்சியாக ஐந்து படங்களில் நடித்தார். அதுவரை நகைச்சுவை வேடங்களில் நடித்து வந்த இவர், வந்தே மாதரம், கலிகாலம், ஓசி ராமுலம்மா ஆகிய படங்களில் இஅவர் நடித்தது மறக்க முடியாதது. 1984 ஆம் ஆண்டில் வந்தே மாதரம் படத்திற்காக சிறந்த துணை நடிகருக்கான நந்தி விருதை வென்றார்.  
அவர் தனது நிரந்தர இல்லத்தை சென்னையில் அமைத்துக் கொண்டார். தெலுங்குத் திரையுலகம் ஐதராபாத்திற்கு நகர்ந்ததால், இவருக்கு போதுமான வாய்ப்புகள் கிடைக்கவில்லை. இதனால் இவர் பல தொலைக்காட்சி தொடர்களில் நடிக்க ஆரம்பித்தார்.. ஆனந்தோபிரம்மா, மல்லாடி இராமகிருஷ்ண சாஸ்திரி, பாமிடிபாடி ராமகோபால் ஆகிய கதைகள் இவருக்கு நல்ல பெயரைக் கொடுத்தன. கடைசி நாட்களில் இவர் தனது இல்லத்தைஐதராபாத்திற்கு மாற்றினார்.
# சூதி வேலு

## தொழில்

சூதிவேலுவின் நகைச்சுவை 1980 முதல் 2000 வரை தெலுங்குத் திரையுலகில் பரவியிருந்தது. இவர் தனது வசனங்களையும் வெளிப்பாடுகளையும், குறிப்பாக இயக்குநர் சந்தியாலாவின் நகைச்சுவை படங்களில் நன்றாக வெளிபட்டது. சூதி வீரபத்ரராவ் உடனான இவரது ஒத்துழைப்பு மிகவும் பிரபலமானது. மேலும், இருவருக்கும் "சூதி-சந்தா" என்று செல்லப்பெயர் சூட்டப்பட்டது. இவரது குழந்தைப் பருவத்தில், இவர் மிகவும் மெலிந்தவராக இருந்தார். எனவே இவரது அத்தை ஜானகாம்பா என்பவர் இவரை **வேலு** (சூதி என்றால் ஊசி என்றும், வேலு என்றால் தெலுங்கில் விரல் என்று பொருள்) என்று அழைத்தார். *நாலுகு ஸ்தம்பலதா* படத்தின் வெற்றிக்குப் பிறகு, மக்கள் இவரை **சூதி வேலு** என்று அழைக்கத் தொடங்கினர். தூர்தர்ஷனின் பிரபலமான தெலுங்கு நகைச்சுவைத் தொடர்களான *ஆனந்தோபிரம்மா* , ஈடிவியில் *லேடி டிடெக்டிவ்* போன்றவற்றிலும் நடித்தார் .
# சூதி வேலு

## தனிப்பட்ட வாழ்க்கை

சூதிவேலு, இலட்சுமி ராஜ்யம் என்பவரை மணந்தார். இவருக்கு மூன்று பெண்களும், ஒரு பையனும் என நான்கு குழந்தைகள் உள்ளனர். 16 செப்டம்பர் 2012 அன்று இவர் தனது இல்லத்தில் இருதய நோயால் இறந்தார்.
# சூதி வேலு

## விருதுகள்

- சிறந்த துணை நடிகருக்கான நந்தி விருது - 1985 - வந்தேமாதரம்
- சிறந்த ஆண் நகைச்சுவை நடிகருக்கான நந்தி விருது - 1985 - தேவாலாயம்
- சிறந்த ஆண் நகைச்சுவை நடிகருக்கான நந்தி விருது - 1989 - கீதாஞ்சலி
- சிறந்த ஆண் நகைச்சுவை நடிகருக்கான நந்தி விருது - 1990 - மாஸ்டரி கபூரம்
# அன்னா போடன் மற்றும் ரியான் புளெக்

**அன்னா போடன்** மற்றும் **ரியான் புளெக்** என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர், தயாரிப்பாளர் மற்றும் திரைப்படத் தொகுப்பு ஆவார். இவர்கள் கால்ப் நெல்சன் (2006), சுகர் (2008), சில்றேன் ஒப் இன்வென்டின் (2009), மிசிசிப்பி கிரின்ட் (2015), கேப்டன் மார்வெல் (2019) போன்ற பிரபல திரைப்படங்களில் பணியாற்றியுள்ளார்கள்.
# அன்னா போடன் மற்றும் ரியான் புளெக்

## திரைப்படங்கள்

| ஆண்டு | படம் | இயக்குநர் | எழுத்தாளர் | தயாரிப்பாளர் | தொகுப்பாளர் |
| --- | --- | --- | --- | --- | --- |
| 2006 | கால்ப் நெல்சன் |  |  |  |  |
| 2008 | சுகர் |  |  |  |  |
| 2009 | சில்றேன் ஒப் இன்வென்டின் |  |  |  |  |
| 2010 | இஷ்ட கிண்ட் ஒப் அ பன்னி ஸ்டோரி |  |  |  |  |
| 2015 | மிசிசிப்பி கிரின்ட் |  |  |  |  |
| 2019 | கேப்டன் மார்வெல் |  |  |  |  |